Metroning Chilonzor yo‘nalishida poyezd to‘xtab qoldi

20-dekabr, juma kuni Toshkent metropolitenining Chilonzor yo‘lida metro poyezdi 3 daqiqa to‘xtab qoldi, deb xabar bermoqda poytaxt metrosi ma’muriyati.

 “Hamid Olimjon” metro bekati
Qayd etilishicha, “Hamid Olimjon”—“Pushkin” yo‘nalishi bo‘yicha harakatlanayotgan metro poyezdi soat 08:52 da texnik sabablarga ko‘ra “Pushkin” bekatiga kirish yo‘lagida 3 daqiqaga to‘xtab qolgan.
Toshkent metropoliteni ma’muriyati yuzaga kelgan noqulaylik uchun yo‘lovchilardan uzr so‘ragan.
Eslatib o‘tamiz, noyabr oyi oxirlarida Toshkent metrosidagi “G‘afur G‘ulom”, “Alisher Navoiy”, “O‘zbekiston” bekatlarida chiroqlar o‘chib qolgan edi.